Glen Campbell

Glen Travis Campbell (født 22. april 1936 i Billstown nær Delight i Pike County i Arkansas i USA, død 8. august 2017 i Nashville i Tennessee) var en amerikansk country-, popsanger, gitarist, skuespiller og TV-programleder, som er mest kjent for en rekke hitsanger i slutten av 1960-årene og begynnelsen av 1970-årene og som programleder for den amerikanske musikk- og komedieserien The Glen Campbell Goodtime Hour, som ble vist fra 29. januar 1969 til 13. juni 1972 på kringkastingsselskap CBS.

Liv og virke
 Bakgrunn
Glen Travis Campbell ble født 22. april 1936 i Billstown i Pike County, Arkansas. Han var sønn av den skotsk-ættede «sharecropperen» (en forpakter som betaler leie i form av en andel av avlingen) John Wesley Campbell og hans hustru Carrie Dell (født Stone). Glen var den syvende i rekken av 12 barn. 
mini|left|150px|Campbell i 1967 Som barn holdt han på å drukne. Hans familie tilhørte Church of Christ, og Campbells bror Lindell ble en "Church of Christ minister".
Glen Campbell begynte å spille gitar da han var 4 år. Det var onkelen Boo som lærte ham det. Campbell hadde fått en gitar som hadde kostet 4 dollar. Campbell uttalte at hele familien var musikalsk. "Hjemme synger og spiller hele familien", uttalte han. Campbell fortsatte med å spille gitar i ungdommen, uten noen formell trening, og øvde nå han ikke jobbet i bomullsåkeren. Han utviklet sitt talent by ved å høre på radio og plateinnspillinger og han anså Django Reinhardt som en av gitaristene han beundret mest.

I 1954, da Campbell var 17 år, flyttet han til Albuquerque i New Mexico, der han ble med i sin onkels band, kjent som "Dick Bills and the Sandia Mountain Boys". Han opptrådte der ved ved sin onkels radioshow og på "K Circle B Time", det lokale barneprogrammet på KOB TV. Det var der han traff sin første kone, som han giftet seg med da han var 18 og hun var 16.

 Karriere
Campbell skapte historie ved å vinne Grammy i både country- og pop-kategoriene i 1967, ved at «Gentle On My Mind» vant i country og «By The Time I Get To Phoenix» i pop. I løpet av sine 40 år som sanger utgav Campbell mer enn 70 album, skjønt mange av disse er samlealbum av tidligere utgitte sanger. Han har solgt mer enn 45 millioner plater og samlet tolv gullalbum, fire platina-album og ett dobbelt platina-album. Av hans 75 listinger på hitlistene har 27 vært blant de topp 10.

Campbells dyktighet på gitar gjorde ham til en etterspurt studiomusiker i 1960-årene og han var medlem av Phil Spectors berømte samling av studiomusikere kalt «The Wrecking Crew». Sammen med Campbell på gitar, bestod denne gruppen av Hal Blaine på trommer og Carol Kaye på bassgitar og disse var en del av den elitegruppen Spector og andre produsenter brukte på platesinnspillinger på denne tiden. De kan derfor høres på en rekke av Spectors «Wall of Sound»-innspillinger på denne tiden.

Campbell ble håndplukket av skuespilleren John Wayne for å spille sammen med ham i filmen Jente med mannsmot i 1969 som ga Wayne hans eneste Oscar. Campbell sang og hadde en hit med filmens tittelsang som ble nominert for en Oscar samme år.

Han vant flere amerikanske priser og var vert for et fjernsynsshow kalt «The Glen Campbell Goodtime Hour» på CBS i USA. Hans mest kjente innspillinger er blant annet «Galveston», «Wichita Lineman» «Gentle On My Mind», «By the Time I Get to Phoenix» og «Rhinestone Cowboy». En kort periode var han medlem av The Beach Boys som erstatter for Brian Wilson.

I 2005 ble Campbell valgt inn i Country Music Hall of Fame. Han har fått en stjerne på Hollywood Walk of Fame.

 Privatliv 
Glen Campbell var gift fire ganger. Han var far til seks sønner og tre døtre..

I 1955 giftet Campbell seg med Diane Marie Kirk (født 3. januar 1939; død 16. juli 2015). De fikk to barn sammen, Glen Travis Campbell, Jr., dom ble født to måneder prematurt 25. juli, 1955, og døde bare noen dager etterpå. Datteren Deborah Kay, ofte kalt "Debby", ble født 21. september 1956. Etter 12 måneders separasjon ble Glen og Diane Marie skilt i 1959.
20. september 1959 ble Campbell gift med Billie Jean Nunley (1939-1993), som ble mor til Kelli Glen, William Travis og Wesley Kane. Billie Jean Campbell søkte om skilsmisse i 1975 og paret ble skilt i 1976.
2. september 1976 giftet Campbell seg med sangeren Mac Davis's andre hustru, Sarah Jan Davis (kjent som Barg) i Carson City, Nevada. De fikk ett barn, som fikk navnet Dillon, og paret skilte seg i 1980.
Etter skilsmissen fra Sarah Barg Davis, innledet Campbell et forhold med countryartisten Tanya Tucker. Forholdet ble mye omtalt av ukeblader og tabloid-presse. Paret spilte inn en del sanger sammen, inkludert singelen «Dream Lover».

Campbell giftet seg med Kimberly "Kim" Woollen i 1982. Sammen fikk de tre barn: Cal, Shannon og Ashley. Alle tre ble med Campbell som en del av hans turnerende band, fra og med 2010.

 Diskografi 
Studioalbum

'1960-årene
 Big Bluegrass Special (med Green River Boys) (1962)
 Too Late To Worry Too Blue To Cry (1963)
 The Astounding 12-String Guitar of Glen Campbell (1964)
 The Big Bad Rock Guitar of Glen Campbell (1965)
 Burning Bridges (1967)
 Gentle On My Mind (1967)
 By the Time I Get to Phoenix (1968)
 Hey Little One (1978)
 New Place In The Sun (1968)
 Wichita Lineman (1968)
 New Place In The Sun (1968)
 Bobbie Gentry & Glen Campbell (med Bobbie Gentry) (1968)
 That Christmas Feeling (1968)
 Wichita Lineman (1968)
 Galveston (1969)
 True Grit (1969)

1970-årene
 Try a Little Kindness (1970)
 Oh Happy Day (1970)
 Norwood (1970)
 The Glen Campbell Goodtime Album (1970)
 The Last Time I Saw Her (1971)
 Anne Murray / Glen Campbell (med Anne Murray) (1971)
 The Artistry of Glen Campbell (1972)
 Glen Travis Campbell (1972)
 I Knew Jesus (Before He Was a Star) (1973)
 I Remember Hank Williams (1973)
 Houston (I'm Comin' to See You) (1974)
 Reunion: The Songs of Jimmy Webb (1974)
 Ernie Sings & Glen Picks (med Tennessee Ernie Ford) (1975)
 Rhinestone Cowboy (1975)
 Bloodline (1976)
 Southern Nights (1977)
 Basic (1978)
 Highwayman (1979)

1980-årene
 Somethin' 'Bout You Baby I Like (1980)
 It's the World Gone Crazy (1981)
 Old Home Town (1983)
 Letter To Home (1984)
 No More Night (1985)
 It's Just a Matter of Time (1985)
 Still within the Sound of My Voice (1987)
 Light Years (1988)
 Unconditional Love (1988)
 Favorite Hymns (1989)

1990-årene
 Walkin' In The Sun (1990)
 Unconditional Love (1991)
 Show Me Your Way (1991)
 Rock-A-Doodle (1992)
 Wings of Victory (1992)
 Somebody Like That (1993)
 Home for the Holidays (1993)
 The Boy in Me (1994)
 Phoenix (1994)
 Christmas with Glen Campbell (1995)
 Home For The Holidays (1998)
 A Glen Campbell Christmas (1998)
 Rhinestone Cowboy (1999)
 My Hits and Love Songs (1999)

2000-årene
 Love Is the Answer: 24 Songs of Faith, Hope and Love (2004)
 Meet Glen Campbell (2008)

2010-årene
 Ghost on the Canvas (2011)
 Glen Campbell and Jimmy Webb in Session (med Jimmy Webb) (2012)
 See You There (2013)
 Glen Campbell: I'll Be Me (2015)
 Adiós (2017)
 Sings for the King (2018)

Livealbum
 Glen Campbell Live (1969)
 Live in Japan (1975)
 Live at the Royal Festival Hall (1977)
 Glen Campbell Live (1981)
 Glen Campbell Live! His Greatest Hits (1994)
 Glen Campbell in Concert with the South Dakota Symphony (2001)
 Through the Years Live – Ultimate Collection (2011)
 Live from the Troubadour (2021)

 Referanser


Terry Buckalew (2017) 

Neil McCormick (2017) Glen Campbell's death: Music has lost another great. But the great music remains. The Telegraph, 9 August 2017. Besøkt 2017-08-12

 Eksterne lenker 





Kategori:Country Music Hall of Fame
Kategori:Sangere fra USA
Kategori:Gitarister fra USA
Kategori:Studiomusikere fra USA
Kategori:Hollywood Walk of Fame
Kategori:Grammy Award-vinnere
Kategori:The Beach Boys
Kategori:Personer fra Pike County i Arkansas
Kategori:Personer fra USA av skotsk opphav